ОТЧЕТ

**ЗА ДЕЙНОСТТА НА НЧ „ОТЕЦ ПАИСИЙ 1906” С. РАКИТНИЦА**

**ЗА ПЕРИОДА ОТ 2019 г. - 2021 г.**

***I. ОСНОВНИ ЦЕЛИ НА ЧИТАЛИЩЕТО***

1. Развитие и утвърждаване на духовните и културни ценности на населението и обогатяване на културния живот
2. Развитие на библиотечната дейност
3. Съхраняване на народните обичаи и традиции
4. Развитие на любителското художествено творчество
5. Работа по проекти
6. Партниране с местното самоуправление за развитието на културните процеси

Отчетният период обхваща периода 2019-2021 г. Дейността на читалището e съпричастна с целия обществен и културен живот в с. Ракитница и общината. Проведоха се всички значими културно-масови мероприятия и прояви, организирани от читалищното настоятелство.

**II. ДЕЙНОСТИ**

**Библиотечна и информационна дейност**

1. Разширяване и популяризиране на библиотечните услуги
2. Привличане на повече ползватели на библиотечни услуги

**Библиотека**

|  |  |  |  |  |  |  |
| --- | --- | --- | --- | --- | --- | --- |
| **Година** | **Библ. фонд** | **Всичко набавени** | **Стойност** | **Регистрирани потребители** | **Посещения** | **Заети б. е.** |
| 2019 | 6695 б. е. | 53 покупка30 дарение | 500 лв. | 42 | 234 | 547 т. |
| 2020 | 6580 б. е. | 37 дарение | - | 46 | 108 | 241 т. |
| 2021  | 6662 б.е. | 82 покупка | 583.76 лв. | 42 | 163 | 482 т. |

**Тематични изложби във връзка с празници:**

* **месец януари** - годишнини от рождението на Христо Ботев - изложба на снимков материал
* **месец февруари** - годишнини от обесването на Васил Левски - изложба на снимки и материали за Апостола
* **месец март** – годишнини от Освобождението на България – изложба на снимки и материали
* **месец април** - Международен ден на книгата – отбелязване на този ден с различни инициативи. Участие в Маратон на четенето, организиран от НЧ „Родина“
* **месец септември** – годишнини от Съединението на България и Ден на Независимостта на България
* **месец ноември** – Ден на народните будители

***III. ХУДОЖЕСТВЕНА САМОДЕЙНОСТ***

**Празненства:**

* **06 януари –** честване годишнина от създаването на клуб на жените „Райна Княгиня“ – литературно музикална програма
* **21 януари** – отбелязване на празника Бабинден, с ритуал поливане на най-възрастната баба
* **14 февруари** – Ден на лозаря - зарязване в дома на избрания от предходната година цар Трифон
* **март** – отбелязване Ден на самодееца и Ден на жената с музикална програма от певческата група, съвместно с клуб на пeнсионера
* **3 март** – празнично шествие, поднасяне на цветя пред паметника на загиналите във войните, рецитал
* **24 май** – Ден на славянската писменост и култура
* **01** **октомври** – Ден на възрастните хора - музикална програма съвместно с пенсионерски клуб
* **24 декември** – Коледуване по домовете от коледарската група към читалището

**Културни събития с местно значение:**

През 2019 г. и 2021 г. се проведе III-ти и IV-ти Празник на Плодородието с изложба на плодове, зеленчуци и кулинарни произведения от тях

През 2019 участваха самодейни състави от с. Радиево, с. Спасово, с. Яворово, гр. Раднево и певческата група към читалището

**19 октомври –** Празник на селото, отбелязан през 2019, 2020, 2021 г. с литургия в храм „Свети Иван Рилски“ и празнична програма от певческата група

**Онлайн инициативи:**

**2021 г.**

Участие в онлайн инициативи, организирани от други читалища

* Участие в онлайн конкурс „Тодоровден – въплътени в традицията и силата на коня” организиран от НЧ „Пробуда - 1921” с. Михайлово
* Участие в онлайн конкурс за детска рисунка на тема „Житената питка” организиран от НЧ „Светлина – 1928 г.” с. Арнаутито
* Участие в онлайн формат „Празник на райската ябълка”, организиран от НЧ „Стефан Генчев” с. Хрищени
* Участие в Четвърти Национален Фестивал „От Игнажден до Коледа”

Отчетът е приет на годишно отчетно - изборно събрание на читалището на 05.04.2022 г.

**ПРЕДСЕДАТЕЛ: …………………**

*Николина Николова*